
I. ELJÁRÁST MEGINDÍTÓ FELHÍVÁS

1. Az ajánlatkérő hivatalos megnevezése és címe:

Szervezet: Katona József Színház Nonprofit Kft
Cím: 1052 Budapest, Petőfi S. u. 6.
Telefon: 06-1-3186599
Kontakt személy: Mucsi Gábor műszaki vezető
Telefon: 20 / 771-3134
E-mail: gmucsi1@t-online.hu
2. A dokumentáció rendelkezésre bocsátásának módja, határideje:

A dokumentációt ajánlatkérő az eljárást megindító felhívással egyidejűleg, ingyenesen bocsátja az ajánlattételre felhívott ajánlattevők rendelkezésére. A dokumentáció átvétele az eljárásban való részvétel feltétele. 
3. A beszerzés tárgya és mennyisége:

Szolgáltatás

Tárgya:” KATONA JÓZSEF SZÍNHÁZ STÚDIÓJÁNAK, A KAMRA VILÁGÍTÁSTECHNIKAI RENDSZERÉNEK ÜZEMELTETÉSE”vállalkozási szerződés keretében.
Nyertes ajánlattevőnek a szerződéses kötelezettségeket 2018. január 01. napjától 2019. június 30. napjáig kell ellátnia. 

Nyertes ajánlattevő az alábbi feladatokat köteles ellátni:
Nyertes ajánlattevő a jelen szerződés fennállása alatt ajánlatkérő Kamra színházában és szükség esetén telephelyein az előadások, valamint az ehhez kapcsolódó próbák és tréningek kifogástalan világítástechnikai műszaki hátterét biztosítja. 

Nyertes ajánlattevő ajánlatkérő székhelyén és telephelyein a világítástechnikai feladatokat kifogástalanul köteles ellátni. Szervezi, irányítja,és ellenőrzi a próbákkal, tréningekkel és az előadásokkal kapcsolatos színházi világítástechnikai feladatokat, valamint elvégzi a színház valamennyi világítástechnikai berendezésével kapcsolatos munkákat . A világítás szereléshez , kialakításhoz és működtetéshez szükséges kellékek, anyagok a színházban rendelkezésre állnak. A világításszerelésnek-beállásnak minden esetben, legkésőbb az előadások, illetve próbák kezdési ideje előtt 1 órával el kell készülnie , úgy , hogy az előadás / próba megtartásra alkalmas állapotba kell kerüljön. 

Az előadás zavartalan megtartása érdekében ajánlattevő feladata és felelőssége, hogy a világítástechnikai feladatok ellátásához megfelelő létszámú és képzettségű szakember álljon rendelkezésre az előadások és próbák teljes időtartama alatt. 

.

4. A szerződés meghatározása:

” KATONA JÓZSEF SZÍNHÁZ STÚDIÓJÁNAK, A KAMRA VILÁGÍTÁSTECHNIKAI RENDSZERÉNEK ÜZEMELTETÉSE”vállalkozási szerződés keretében.
. 

5. A szerződés időtartama, a teljesítés határideje:

2018. január 01. napjától számítva 2019. június 30. napjáig. 

6. A teljesítés helye:

A Katona József Színház Stúdiójának (1052 Budapest, Ferenciek tere 4.) épülete, egyéb játszóhelyei, valamint a tájelőadások, turnék helyszíne.

7. Az ellenszolgáltatás teljesítésének feltételei:

Az igazolt teljesítést követően a szolgáltató havonta egy alkalommal jogosult számla benyújtására, melyet ajánlatkérő a tárgyhót követő hónap 15. napjáig átutalással egyenlít ki. Az ajánlatkérő előlegfizetési lehetőséget nem biztosít. 

A Megrendelő pénzügyi késedelme esetén a nyertes ajánlattevőként szerződő felet a Ptk. szerinti késedelmi kamat illeti meg.

Az elszámolás és az ajánlat pénzneme HUF.

A szerződésszerű és a jogszabályoknak megfelelő számlák átutalással kerülnek kiegyenlítésre figyelemmel a vonatkozó jogszabályi rendelkezésekre (különösen a Ptk. rendelkezéseire).

A kifizetést (a Ptk. 6:130. § (1)-(3) bekezdés szerint) az ajánlatkérő a teljesítést követően benyújtott, a jogszabályoknak megfelelő számla alapján, leigazolt szerződésszerű teljesítést követően teljesíti. 

Ajánlatkérő tájékoztatja ajánlattevőt, hogy a szerződés és annak teljesítése esetén a kifizetés az adózás rendjéről szóló 2003. évi XCII. törvény 36/A. §.-ának hatálya alá esik.

8. Az ajánlatok értékelési szempontja:

Az elbírálásnál a legalacsonyabb árat tartalmazó ajánlat a nyertes ajánlat, tekintettel a szolgáltatás speciális jellegére.
Nettó ajánlati ár: Az ajánlati árnak tartalmaznia kell az összes járulékos költséget. Az ellenszolgáltatás nettó összegét forintban kell megadni. 
Az ár tartalmazza különösen az ajánlattevő teljesítésével összefüggő valamennyi díját, költségeit, kiadásait. Kivételt képeznek a tájelőadások, külföldi vendégjátékok költségei.
9. Kizáró okok és igazolási módjai:

Kizáró okok:
Az eljárásban nem lehet ajánlattevő:

- aki ellen az ajánlat benyújtásának napjáig csőd-, felszámolási eljárás indult, illetve végelszámolását maga kezdeményezte, 

- akinek tevékenységét saját maga, illetve az arra jogosult szerv felfüggesztette, 

- akinek 60 napnál régebbi lejárt esedékességű tartozása, köztartozása van.

Csatolandó dokumentumok:

1. cégkivonat 30 napnál nem régebbi másolata, egyéni vállalkozó esetén a vállalkozói igazolvány másolata,

2. az ajánlattevő nyilatkozata arról, hogy az ajánlat benyújtásának napjáig nem indult ellene csőd-, felszámolási eljárás, végelszámolását nem kezdeményezte, 
3. az ajánlattevő nyilatkozata arról, hogy tevékenységét saját maga, illetve az arra jogosult szerv nem függesztette fel, 
4. az ajánlattevő nyilatkozata arról, hogy 60 napnál régebbi lejárt esedékességű tartozása nincs,

5.  az ajánlattevő cégszerű nyilatkozata arról, hogy nincs köztartozása. 

10. Ajánlattételi határidő: 2017. december 28. 11.00 óra.

11. Az ajánlat benyújtásának címe: 1052 Budapest, Haris köz 5. félemelet
12. Az ajánlattétel nyelve: magyar. 

13. Az ajánlatok felbontásának helye, ideje: 1052 Budapest, Haris köz 5. félemelet , 2017. december 28. 12 óra
14. Az ajánlatok felbontásán jelenlétre jogosultak: az ajánlatkérő és az ajánlattevők képviselői vehetnek részt.

Az ajánlatok felbontásáról és ismertetéséről jegyzőkönyv készül. 
15. A szerződéskötés tervezett időpontja: 2017. december 29.
II. AJÁNLATKÉRÉSI DOKUMENTÁCIÓ,

ÚTMUTATÓ AZ AJÁNLATTEVŐK RÉSZÉRE

1. Az ajánlat benyújtásának módja: 

a.) Az ajánlatot a kötelezettségvállalásra jogosultak cégszerű aláírásával, zárt csomagolásban, összefűzve, két (egy eredeti és az eredetivel megegyező egy másolati) példányban kell benyújtani. A csomagolást úgy kell elkészíteni és lepecsételni, hogy a bontás során annak sértetlensége egyértelműen megállapítható legyen. Az ajánlati példányon fel kell tüntetni, hogy „eredeti” vagy „másolati” példány-e. 

Az ajánlatok egyes példányait folyamatos oldalszámozással ellátva, és a szerződéskötésre jogosított képviselő kézjegyével ellátva kell benyújtani. Az ajánlat egyes példányai közötti esetleges eltéréseknél az eredeti példány tartalma a mérvadó. 
A külső csomagolást el kell látni: 

- címzéssel: Katona József Színház Nonprofit Kft. 1052 Budapest, Petőfi S. u. 6.
- azonosítással: „KATONA JÓZSEF SZÍNHÁZ STÚDIÓJÁNAK, A KAMRA SZÍNPADTECHNIKAI RENDSZERÉNEK ÜZEMELTETÉSE”
b.) Az ajánlatnak tartalmaznia kell az alábbiakat:
1. Az ajánlattevő nevét, címét, elérhetőségeit (postai- és e-mail cím),

2. az ajánlattevő nyilatkozatát a 30 napos ajánlati kötöttség, az ajánlati felhívásban, valamint az ajánlathoz csatolt vállalkozási szerződéstervezetben foglalt feltételek elfogadásáról, a kért ellenszolgáltatásra vonatkozóan 
3. ajánlattevő nyilatkozata a referenciákra, műszaki feltételek teljesítésére 
4. az ajánlattevő nyilatkozata arról, hogy az ajánlat benyújtásának napjáig nem indult ellene csőd-, felszámolási eljárás, végelszámolását nem kezdeményezte, 
5.  az ajánlattevő nyilatkozata arról, hogy tevékenységét saját maga, illetve az arra jogosult szerv nem függesztette fel, 
6.  az ajánlattevő nyilatkozata arról, hogy 60 napnál régebbi lejárt esedékességű tartozása nincs,
7.  az ajánlattevő cégszerű nyilatkozata arról, hogy nincs köztartozása 

8. a vállalkozási szerződés tervezet cégszerűen szignálva, a szerződéstervezetet a hiányzó és az ajánlattevőre vonatkozó információkkal kitöltve kérjük becsatolni
9. az érvényes ajánlattételhez az ajánlattevőknek kötelezően csatolni szükséges az ajánlatban      

az aláíró személy 30 napnál nem régebbi aláírási címpéldányát, a címpéldány lehet másolat is,
10.  cégkivonat 30 napnál nem régebbi másolata, egyéni vállalkozó esetén a vállalkozói igazolvány másolata,
c.) Az ajánlat összeállításával, elkészítésével, benyújtásával és a beszerzési eljárásban való részvétellel kapcsolatos összes költség és kockázat az ajánlattevőt terheli.

d.) Az ajánlattételi felhívásban foglaltaknak nem megfelelő vagy azoktól eltérő ajánlat benyújtása az ajánlat érvénytelenségét vagy az ajánlattevő kizárását vonja maga után. 

e.)  Valamennyi igazolás egyszerű másolatban is benyújtható.
f.) Felhívjuk ajánlattevők figyelmét, hogy a papír alapú ajánlati példányban a  nyilatkozatok eredeti aláírt példányát kell csatolni. 

Ajánlatkérő az egyéb szerződéses feltételeket a jelen dokumentáció mellékletét képező szerződéstervezetben teszi közzé.

Budapest, 2017. december 13.
…...................................................................................

                                                                            Katona József Színház Nonprofit Kft 

